***Top Gear*** é un programa de televisión da BBC Two británica no que se trata a actualidade do mundo dos automóbiles dun xeito humorístico. Comezou a emitirse no ano 1977, e dende 2002 está presentado por Jeremy Clarkson, Richard Hammond e James May, coa colaboración dun piloto anónimo alcumado The Stig. A súa audiencia estimada no mundo enteiro é duns 350 millóns de espectadores. En Galicia pode verse polas canles Energy e Cuatro.

Formato
-------

Plató de Top Gear.
Circuíto de Top Gear no Aeródromo de Dunsford.
O plató do programa está situado a carón do aeródromo de Dunsfold, en Surrey, no cal proban os coches. Nunha das seccións do programa meten a xente famosa dentro dun vehículo barato e miden o tempo que lles leva percorrer o circuíto, para logo facerlle unha entrevista e ver gravada a súa mellor volta. Noutra sección, The Stig fai o mesmo con coches deportivos, e logo colócanos nunha táboa segundo o tempo que marcan na súa mellor volta.

Unha das características propias do programa é facer competicións entre varios vehículos, conducidos polos presentadores, ou inventar modificacións absurdas para sacar conclusións confusas. O programa adoita comparar modelos de coche británicos con outros modelos de coche, sobre todo alemáns, facendo ver unha suposta superioridade no seu produto local.

O éxito internacional de Top Gear provocou a aparición de varios programas xemelgos noutros países, como Estados Unidos, Rusia, Australia e Corea do Sur.

Coche do ano
------------

Toyota con motor naval co que cruzaron a Canle da Mancha.
Fiat Panda convertido en Limusina.
Cada ano, ao fin do outono, elixen o que consideran mellor coche do ano. O único requisito para a elección do gañador é que os tres presentadores deben facer a elección unánime. Os gañadores foron:


| Ano | Modelo | Imaxe |
| --- | --- | --- |
| Coche do ano segundo *Top Gear* |
| 2002 | Land Rover Range Rover |  |
| 2003 | Rolls-Royce Phantom |  |
| 2004 | Volkswagen Golf GTI |  |
| 2005 | Bugatti Veyron |  |
| 2006 | Lamborghini Gallardo Spyder |  |
| 2007 | Subaru Legacy Outback/Ford Mondeo |  |
| 2008 | Caterham Seven R500 |  |
| 2009 | Lamborghini Gallardo LP550-2 Valentino Balboni |  |
| 2010 | Citroën DS3 |  |
| 2011 | Range Rover Evoque |  |
| 2012 | Toyota GT86 |  |
| 2013 | Ford Fiesta ST |  |
| 2014 | BMW i8 |  |

Críticas
--------

Top Gear ten estado envolto en múltiples liortas e discusións polo seu formato informal e por uns diálogos politicamente incorrectos. No programa téñense feito mofas de homosexuais, xitanos, católicos, comunistas, a segunda guerra mundial e cualificacións xenófobas. Dependendo da cadea que emita os programas os diálogos e situacións poden ser censurados. No programa sobre o Polo Norte Clarkson e May conducían mentres tomaban gin tonics, a imaxe non foi emitida nalgunhas cadeas. No especial sobre Patagonia de 2014 o coche conducido por Clarkson levaba a placa de matrícula H982 FKL que foi interpretada por algúns coma unha referencia á Guerra das Malvinas. Os outros dous coches levaban placas N269 KNG e EKH 646J que serían o número de mortos británicos e arxentinos na Guerra das Malvinas. Segundo a BBC todo foi unha coincidencia.

En marzo de 2015 o presentador do programa Jeremy Clarkson foi suspendido pola BBC por unha disputa cun produtor.

Notas
-----

1. ↑  La BBC suspende al polémico presentador de "Top Gear" por una disputa. diariodeferrol.com

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Top Gear*** |

### Ligazóns externas

* Top Gear na web da BBC *(en inglés)*
* Magazine Top Gear Arquivado 12 de xaneiro de 2010 en Wayback Machine. *(en inglés)*
* Top Gear en IMDb *(en inglés)*

|  |  |
| --- | --- |
| Control de autoridades | 
* Wd: Q33162
* WorldCat
* VIAF: 184456118
* BBC: b006mj59
* IMDb: tt1628033
* LCCN: n2009031634
* LUMIERE: 111126
* Metacritic: top-gear
* NKC: unn2013741883
* Rotten Tomatoes: top-gear
* TMDb: 45
* TVcom: top-gear

 |